
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

   
ΑΠΟΣΠΑΣΜΑ

Από το πρακτικό της αρ.  26ης/26 Συνεδρίασης 

ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 165/2026
Στη Λευκάδα σήμερα στις 02 του μηνός Σεπτεμβρίου, του έτους 2026, ημέρα Τρίτη και ώρα 18:00, ήρθε σε  δημόσια, δια ζώσης, τακτική συνεδρίαση το Δημοτικό Συμβούλιο Λευκάδας,   σύμφωνα με τις δ/ξεις των άρθρων 117 έως και 134 του Ν.5314/2026  και την υπ΄ αριθ. 66/2025 απόφαση Δ.Σ. ύστερα από την με αρ. πρωτ. 23598/28.8.2026 πρόσκληση του Προέδρου του, η οποία επιδόθηκε και δημοσιεύθηκε νόμιμα.   

                          ΠΑΡΟΝΤΕΣ                                                                 ΑΠΟΝΤΕΣ

Ο Δήμαρχος Δρ. Ξενοφών Ν. Βεργίνης, προσκλήθηκε νόμιμα αλλά δεν παρέστη στη συνεδρίαση.

Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο είκοσι εννέα (29) μελών βρέθηκαν παρόντα 

είκοσι έξι (26)  μέλη, ο Πρόεδρος κήρυξε την έναρξη της Συνεδρίασης.
ΠΑΡΑΤΗΡΗΣΕΙΣ:
Τα θέματα συζητήθηκαν με την εξής σειρά: 14,1,2,3,4,5,6,7,8,9,10,11,12,13,15,16,17,18 της Η.Δ.

Κατά τη συζήτηση του 14ου θέματος, αποχώρησαν οι Δ.Σ. Κάτσενου Θεοδώρα, Μαργέλη Μαρία, Κονιδάρης Κων/νος, Λάζαρης Αρίστος και Βεροιώτης Αλέξανδρος.

Πριν τη συζήτηση του 5ου θέματος προσήλθε ο Δ.Σ. Λάζαρης Αρίστος.

Πρίν τη συζήτηση του 7ου θέματος προσήλθε ο Δ.Σ. Κονιδάρης Κων/νος και αποχώρησαν οι Δ.Σ. Μπελεγρίνος Σπυρίδων, Βεργίνης Σπυρίδων, Αραβανή Χριστίνα, Τσιρογιάννης Γεώργιος, Πεντεσπίτης Νικόλαος και Θερμός Ευάγγελος.

Πριν τη συζήτηση του 15ου θέματος προσήλθε η Δ.Σ. Αραβανή Χριστίνα και αποχώρησαν οι Δ.Σ. Γιαννιώτης Παναγιώτης, Γαζής Γεώργιος, Αργυρός Νικόλαος και Βερροιώτης Ευάγγελος.

Πριν τη συζήτηση του 17ου θέματος αποχώρησαν οι Δ.Σ. Καραγιάννης Αθανάσιος και Λύγδας Σπυρίδων.

Πριν τη συζήτηση του 18ου  θέματος αποχώρησαν οι Δ.Σ. Καλός Χαράλαμπος, Κονιδάρης Κωνσταντίνος και Λάζαρης Αρίστος.

ΘΕΜΑ 13ο:   Απόφαση περί έγκρισης διενέργειας διαγωνισμού εκμίσθωσης των σχολικών κυλικείων του  1ου Γυμνασίου και 1ου Γενικού Λυκείου (συστεγαζόμενα)

                                                                                        Εισηγήτρια:  Κωνσταντινίδη Σεβαστή, Αντιδήμαρχος
Ο Πρόεδρος του Δημ. Συμβουλίου, κ. Ευστάθιος Σκλαβενίτης, έδωσε το λόγο στην κ. Κωνσταντινίδη Σεβαστή, η οποία έθεσε υπόψη των μελών του Δ.Σ. τα εξής:
Σύμφωνα με την παρ. 1 του άρθρου 28 του ν. 5056/23, στους Δήμους που έχουν καταργηθεί οι Σχολικές Επιτροπές, από την 30ή.6.2024 οι αρμοδιότητες των Ν.Π.Δ.Δ. «Σχολικές Επιτροπές» της παρ. 2 του άρθρου 103 του ν. 3852/2010 (Α’ 87) ασκούνται από τον οικείο δήμο.

Στις αρμοδιότητες των Σχολικών Επιτροπών, οι οποίες μεταβιβάστηκαν στο Δήμο, ανήκει και η ανάθεση της λειτουργίας και εκμετάλλευσης των κυλικείων των δημοσίων σχολείων Α/θμιας και Β/θμιας Εκπ/σης.

Σύμφωνα με τις διατάξεις της Κ.Υ.Α. 64321/Δ4/16.05.2008 (ΦΕΚ 1003 /30.05.2008 τεύχος Β) σε συνδυασμό με τα όσα ορίζουν τα άρθρα 553 και 579 του Ν. 5314/202, η ανάθεση από το Δήμο της λειτουργίας και εκμετάλλευσης των κυλικείων των δημοσίων σχολείων Α/θμιας και Β/θμιας Εκπ/σης γίνεται μόνον κατόπιν διαγωνισμού.

Σε περίπτωση αποτυχίας του διαγωνισμού, αυτός επαναλαμβάνεται με την ίδια διαδικασία. 

Σε περίπτωση αποτυχίας και του επαναληπτικού διαγωνισμού, γίνεται απευθείας ανάθεση του κυλικείου σε πρόσωπο που διαθέτει τις νόμιμες προϋποθέσεις, αφού υποβάλλει τα δικαιολογητικά που προβλέπονται από την απόφαση αυτή. Σε περίπτωση μη ύπαρξης ενδιαφερομένων για απευθείας ανάθεση, μπορεί να γίνει απευθείας ανάθεση σε άτομα του σχολικού περιβάλλοντος, πάσης φύσεως βοηθητικού προσωπικού που απασχολείται με οποιαδήποτε σχέση εργασίας. 

Σύμφωνα με το άρθρο 120 παρ.1 του Ν.5314/2026 «Το δημοτικό συμβούλιο αποφασίζει για όλα τα θέματα που αφορούν το δήμο, εκτός από εκείνα που ανήκουν εκ του νόμου στην αρμοδιότητα του δημάρχου ή άλλου οργάνου του δήμου ή το ίδιο το δημοτικό συμβούλιο μεταβίβασε σε επιτροπή του», συνεπώς το Δ.Σ. καλείται να αποφασίσει εάν θα εκμισθωθεί το ανωτέρω ακίνητο. 

Σύμφωνα με την παρ.2 του άρθρου 586 του Ν. 5314/2026 «Η δημοτική ή η περιφερειακή επιτροπή είναι το αρμόδιο όργανο για την κατάρτιση των όρων, τη σύνταξη των διακηρύξεων, την εκδίκαση των ενστάσεων και την κατακύρωση των δημοπρασιών». 

Οι συμβάσεις ισχύουν για εννέα (9) χρόνια, αρχίζουν την 1η Ιουλίου και λήγουν την 30ή Ιουνίου του ενάτου έτους, χωρίς καμία περαιτέρω παράταση. (παρ.4 Κ.Υ.Α. 64321/Δ4/16.05.2008 (ΦΕΚ 1003 /30.05.2008 τεύχος Β), όπως αντικαταστάθηκε με την ΚΥΑ Φ2/1553/129578/Δ1/04.08.2016 (ΦΕΚ 2646/25.08.2016 τεύχος Β') και με την ΚΥΑ 45243/ΓΔ4/20.04.2023 (ΦΕΚ 2607/21.04.2023 τεύχος Β') και με την παρ.2 της ΚΥΑ 153169/ΓΔ4/20.12.2024 (ΦΕΚ 7201/30.12.2024 τεύχος Β')

Στην περίπτωση πρόωρης λύσης της σύμβασης διενεργείται νέος διαγωνισμός και η νέα σύμβαση θα ισχύει μέχρι την 30η Ιουνίου μετά τη συμπλήρωση των εννέα ετών. Το μίσθωμα στον πρώτο χρόνο της σύμβασης αυτής θα είναι μειωμένο κατά το ποσό που αντιστοιχεί αναλογικά στο σύνολο των ημερών (εργάσιμων) του χρονικού διαστήματος που μεσολάβησε από 1ης Ιουλίου, μέχρι την υπογραφή της νέας σύμβασης. (παρ.4 Κ.Υ.Α. 64321/Δ4/16.05.2008 (ΦΕΚ 1003 /30.05.2008 τεύχος Β), όπως αντικαταστάθηκε με την ΚΥΑ 45243/ΓΔ4/20.04.2023 (ΦΕΚ 2607/21.04.2023 τεύχος Β') και με την παρ.2 της ΚΥΑ 153169/ΓΔ4/20.12.2024 (ΦΕΚ 7201/30.12.2024 τεύχος Β') 

Προεδρικά διατάγματα, υπουργικές αποφάσεις και κανονιστικές πράξεις που έχουν εκδοθεί σύμφωνα με διατάξεις που ίσχυαν μέχρι την έναρξη ισχύος του Κώδικα Τοπικής Αυτοδιοίκησης ν.5314/26, και ρυθμίζουν θέματα σχετικά με την εφαρμογή του, εξακολουθούν να ισχύουν, εφόσον δεν ανακύπτει αντίθεση με το περιεχόμενό του. (άρθρο 751 παρ.4 ν.5314/26)
Λόγω της πρόωρης λήξης της υφιστάμενης σύμβασης με υπαιτιότητα της εκμεταλλεύτριας του κυλικείου του  1ου Γυμνασίου και 1ου Γενικού Λυκείου (συστεγαζόμενα) (λόγω παραίτησης σύμφωνα με την αριθ. πρωτ. 19585/17-07-2026 αίτησή της η οποία έγινε αποδεκτή με την αριθ. 333/2026 Απόφαση Δημοτικής Επιτροπής του, παρίσταται ανάγκη για έγκριση διενέργειας διαγωνισμού εκμίσθωσης του σχολικού κυλικείου του  1ου Γυμνασίου και 1ου Γενικού Λυκείου (συστεγαζόμενα).

                     Κατόπιν των ανωτέρω:
                                                                   ΕΙΣΗΓΟΥΜΑΙ 
Την έγκριση εκμίσθωσης του σχολικού κυλικείου του α) 1ου Γυμνασίου και 1ου Γενικού Λυκείου (συστεγαζόμενα), με τη διενέργεια διαγωνισμού, κατά τις διατάξεις της Κ.Υ.Α. 64321/Δ4/16.05.2008 (ΦΕΚ 1003 /30.05.2008 τεύχος Β) και των άρθρων του 553 και 579 του Ν. 5314/202.

Καλείται το δημοτικό συμβούλιο να εγκρίνει τη διενέργεια διαγωνισμού για την εκμίσθωση των ανωτέρω σχολικών κυλικείων και να αποσταλεί η απόφαση στην  Δημοτική Επιτροπή για τον καθορισμό των όρων της Διακήρυξης.

Ακολούθησε ψηφοφορία κατά την οποία δεκαεπτά (17) Δ.Σ. ψήφισαν υπέρ της εισήγησης
Μετά τα ανωτέρω, το Δ.Σ. αφού έλαβε υπόψη του την εισήγηση
ΑΠΟΦΑΣΙΖΕΙ ΟΜΟΦΩΝΑ
Την έγκριση εκμίσθωσης του σχολικού κυλικείου του α) 1ου Γυμνασίου και 1ου Γενικού Λυκείου (συστεγαζόμενα), με τη διενέργεια διαγωνισμού, κατά τις διατάξεις της Κ.Υ.Α. 64321/Δ4/16.05.2008 (ΦΕΚ 1003 /30.05.2008 τεύχος Β) και των άρθρων του 553 και 579 του Ν. 5314/202.

Καλείται το δημοτικό συμβούλιο να εγκρίνει τη διενέργεια διαγωνισμού για την εκμίσθωση των ανωτέρω σχολικών κυλικείων και να αποσταλεί η απόφαση στην  Δημοτική Επιτροπή για τον καθορισμό των όρων της Διακήρυξης.
   
Η απόφαση αυτή πήρε αρ. 165/2026.

                  
   Ο ΠΡΟΕΔΡΟΣ



           Τα παρόντα μέλη

       
      ΕΥΣΤΑΘΙΟΣ ΣΚΛΑΒΕΝΙΤΗΣ

